หุ้นทะยานต่อปิดเช้าบวก16จุด
หุ้นภาคเช้า4ม.ค.ยังทะยานต่อเนื่องปิดบวก 16.03 จุดที่ 1,041.35 จุด ท่ามกลางมูลค่าซื้อขาย 9,147.05 ล้านบาท
4 ม.ค. 2555

หุ้นภาคเช้า4ม.ค.ยังทะยานต่อเนื่องปิดบวก 16.03 จุดที่ 1,041.35 จุด ท่ามกลางมูลค่าซื้อขาย 9,147.05 ล้านบาท 




ตลาดหุ้นวันที่ 4 ม.ค. ดัชนีปิดภาคเช้าที่  1,041.35 จุด  เพิ่มขึ้น 16.03  จุด หรือ  1.56%  มูลค่าการซื้อขาย 9,147.05   ล้านบาท
นายพิชัย เลิศสุพงศ์กิจ ผู้อำนวยการฝ่ายอาวุโส บล.ธนชาต กล่าวว่า ตลาดหุ้นไทยปรับตัวแรงเป็นไปในทิศทางเดียวกับหุ้นต่างประเทศ โดยจังหวะนี้แนะนำให้นักลงทุนลดพอร์ตการลงทุน ทยอยทำกำไรออกมา เนื่องจากปีนี้ตลาดหุ้นยังมีความผันผวนจากปัญหาหนี้ยุโรป รวมถึงกองทุนรวมหุ้นระยะยาว (LTF) ที่จะครบกำหนดขายคืนได้มีต้นทุนที่ดัชนีประมาณ 700 จุด จึงมีความเสี่ยง
นอกจากนี้ราคาน้ำมันดิบที่ปรับตัวขึ้นมาจากเหตุตึงเครียดที่อิหร่านนั้น ส่งผลให้หุ้นกลุ่มพลังงานของไทยโดดเด่นและเป็นตัวผลักดันหุ้นไทย โดยวันนี้ดัชนีทดสอบแนวต้านเดิม 1,040 จุด ส่วนกรอบดันีปี 2555 มองไว้ที่ 850-1,150 จุด
หลักทรัพย์ 5 อันดับแรกที่มีมูลค่าการซื้อขายสูงสุด ได้แก่
PTT   มูลค่าการซื้อขาย   711.57 ล้านบาท ปิดที่  324 บาท บวก  6 บาท หรือ  1.89%PTTEP   มูลค่าการซื้อขาย  635.60 ล้านบาท ปิดที่  175.50  บาท บวก 7 บาท หรือ 4.15%  ADVANC  มูลค่าการซื้อขาย 503.89  ล้านบาท ปิดที่  146.50  บาท บวก 6 บาท หรือ  4.27% PTTGC   มูลค่าการซื้อขาย  375.20 ล้านบาท ปิดที่  63  บาท บวก 2 บาท หรือ  3.28%  IRPC  มูลค่าการซื้อขาย  366.23 ล้านบาท ปิดที่   4.20   บาท บวก  0.12 บาท หรือ 2.94%